CELEX: 32019R1342
Language: lt
Date: 2019-03-14 00:00:00
Title: 2019 m. kovo 14 d. Komisijos deleguotasis reglamentas (ES) 2019/1342, kuriuo nustatant su plastikinių ir stiklinių stoglangių ir stogo liukų pralaidumu orui susijusių eksploatacinių savybių klases papildomas Europos Parlamento ir Tarybos reglamentas (ES) Nr. 305/2011 (Tekstas svarbus EEE.)

12.8.2019   
               
               
                  LT
               
               
                  Europos Sąjungos oficialusis leidinys
               
               
                  L 211/1
               
            
         KOMISIJOS DELEGUOTASIS REGLAMENTAS (ES) 2019/1342
         2019 m. kovo 14 d.
         kuriuo nustatant su plastikinių ir stiklinių stoglangių ir stogo liukų pralaidumu orui susijusių eksploatacinių savybių klases papildomas Europos Parlamento ir Tarybos reglamentas (ES) Nr. 305/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 27 straipsnio 1 dalį,
         kadangi:
         
                     (1)
                  
                  
                     2005 m. Europos standartizacijos komitetas (CEN) pirmiausia patvirtino Europos standartą EN 1873 dėl atskirų plastikinių stoglangių, o 2006 m. patvirtino Europos standartą EN 14963 dėl ištisinių plastikinių stoglangių. Šiuose darniuosiuose standartuose nėra pateikiama gaminių, kuriems jie taikomi, eksploatacinių savybių klasifikacija, susijusi su esmine jų pralaidumo orui charakteristika;
                  
               
                     (2)
                  
                  
                     siekiant geriau patenkinti rinkos poreikius, į naujas šių standartų redakcijas EN 1873-1, EN 1873-2 ir EN 1873-3, kurios taikomos plastikiniams ir stikliniams stoglangiams ir stogų liukams, bei į EN 14963 turėtų būti įtraukta gaminių, kuriems jos taikomos, eksploatacinių savybių klasifikacija, susijusi su esmine pralaidumo orui charakteristika. Šioje klasifikacijoje turėtų būti nustatytos trys eksploatacinių savybių klasės;
                  
               
                     (3)
                  
                  
                     su esminėmis statybos gaminių savybėmis susijusių eksploatacinių savybių klases pagal Reglamento (ES) Nr. 305/2011 27 straipsnį gali nustatyti Komisija arba Europos standartizacijos institucijos, remdamosi Komisijos suteiktu patikslintu įgaliojimu. Atsižvelgiant į poreikį kuo greičiau nustatyti papildomas eksploatacinių savybių klases, naujas tokias klases turėtų nustatyti Komisija. Pagal to reglamento 27 straipsnio 2 dalį šios klasės turi būti naudojamos darniuosiuose standartuose,
                  
               PRIĖMĖ ŠĮ REGLAMENTĄ:
         
            1 straipsnis
            Nustatomos priede nurodytos su plastikinių ir stiklinių stoglangių ir stogo liukų pralaidumu orui susijusių eksploatacinių savybių klasės.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 14 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 88, 2011 4 4, p. 5.
         
      
      
         
            PRIEDAS
            
               Su plastikinių ir stiklinių stoglangių ir stogo liukų pralaidumu orui susijusios eksploatacinių savybių klasės
            
            
                        
                           Klasė
                        
                     
                     
                        
                           Apatinė vidinio slėgio ribinė vertė
                        
                        (4 Pa)
                     
                     
                        
                           Viršutinė vidinio slėgio ribinė vertė
                        
                        (100 Pa)
                     
                  
                        
                           Pralaidumas orui
                        
                        (m3/(h/m))
                     
                  
                        A (*1)
                        
                     
                     
                        < 1,4
                     
                     
                        < 12
                     
                  
                        B
                     
                     
                        ≥ 1,4
                     
                     
                        ≥ 12
                     
                  
                        C
                     
                     
                        ≥ 6
                     
                     
                        ≥ 50
                     
                  
                        Pastaba. Šioje lentelėje naudojamos klasių ribinės vertės gali būti gautos naudojant tokią formulę:
                        
                           
                        Čia:
                        
                                    Q
                                 
                                 
                                    –
                                 
                                 
                                    nuotėkio sparta m3 per valandą, tenkanti vienam stoglangio perimetro linijiniam metrui atliekant bandymą, kai veikiama vidiniu slėgiu.
                                 
                              
                                    P
                                 
                                 
                                    –
                                 
                                 
                                    vidinis slėgis atliekant bandymą (Pa)
                                 
                              
                                    Q100
                                    
                                 
                                 
                                    –
                                 
                                 
                                    nuotėkio sparta m3 per valandą, tenkanti vienam stoglangio perimetro linijiniam metrui atliekant bandymą, kai veikiama 100 Pa dydžio vidiniu slėgiu.
                                 
                              
                  
               
            
               (*1)  Jei tai A klasė, be deklaruotos klasės turi būti deklaruotas visų slėgio pakopų blogiausias matavimo rezultatas naudojant tokį šabloną: A klasė (vidinis slėgis (100Pa), įvertinta nuotėkio sparta).